Kuten jo varmasti huomasitkin, sentimenttianalyysiä voi tehdä sekä koneoppimisen tai ihmisen tekemän sentimenttianalyysin keinoin. Usein paras lopputulos on näiden kahden voiman yhdistämisessä: esimerkiksi suurilla organisaatioilla saattaa koitua ongelmaksi se, että media- ja somenäkyvyys kasvaa vuositasolla niin suureksi, ettei ole enää mielekästä tai kustannustehokasta luetuttaa jokaista pientä artikkelia tai sosiaalisen median mainintaa ihmisen voimin. Tällaisessa tapauksessa sentimenttianalyysiä voi tehdä esimerkiksi mediaseurannassa tehokkaasti sekä määrällisen, että laadullisen sentimenttianalyysin keinoin: sentimenttianalyysissa luotetaan koneoppimisen kautta tehtyyn analyysiin, mutta ihminen sävyttää esimerkiksi suurimmat näkyvyyspiikit ja suurimmissa medioissa julkaistut artikkelit.
Sentimenttianalyysi voi olla siis joko täysin koneellisesti tehtyä, ihmisen tekemää tai näiden yhdistelmää. Meltwaterilla on käytössä sekä automaattisia raportteja että media-analyytikoiden tekemiä räätälöityjä sentimenttianalyysejä. Sentimenttianalyysiä voi siis tehdä koneellisen sävytyksen tai media-analyytikon tekemän sävytyksen kautta. Media-analyysit ovat useimmiten räätälöityjä asiakkaan tarpeisiiin perustuen ja sävytyksestä voidaan käydä myös dialogia asiakkaan kanssa: jos media-analyysin tilannut organisaatio on sitä mieltä, että tietyn kategorian osumat ovat lähtökohtaisesti negatiivisia tai positiivisia riippumatta kontekstista, se on sovittavissa media-analyytikon kanssa. Media-analyysin sävytys voidaan tehdä myös käymättä dialogia asiakkaan kanssa: silloin analyysin tarkoituksena on saada täysin ulkopuolinen arvio siitä, kuinka yritystä käsitellään mediassa.